CELEX: 32007D0447
Language: lt
Date: 1182816000000
Title: 2007/447/EB: 2007 m. birželio 26 d. Komisijos sprendimas, antrą kartą iš dalies keičiantis Tarybos sprendimą 2005/263/EB, leidžiantį valstybėms narėms pagal Direktyvą 94/55/EB priimti tam tikras leidžiančias nukrypti nuostatas dėl pavojingų krovinių vežimo keliais (pranešta dokumentu Nr. C(2007) 2587) (Tekstas svarbus EEE)

29.6.2007   
            
            
               LT
            
            
               Europos Sąjungos oficialusis leidinys
            
            
               L 169/64
            
         
      KOMISIJOS SPRENDIMAS
   
   2007 m. birželio 26 d.
   antrą kartą iš dalies keičiantis Tarybos sprendimą 2005/263/EB, leidžiantį valstybėms narėms pagal Direktyvą 94/55/EB priimti tam tikras leidžiančias nukrypti nuostatas dėl pavojingų krovinių vežimo keliais
   (pranešta dokumentu Nr. C(2007) 2587)
   (Tik tekstas danų, anglų, suomių, portugalų ir švedų kalbomis yra autentiškas)
   (Tekstas svarbus EEE)
   (2007/447/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1994 m. lapkričio 21 d. Tarybos direktyvą 94/55/EB dėl valstybių narių teisės aktų, susijusių su pavojingų krovinių vežimu keliais, suderinimo (1), ypač į jos 6 straipsnio 9 dalį,
   kadangi:
   
               (1)
            
            
               Pagal Direktyvos 94/55/EB 6 straipsnio 9 dalį valstybės narės privalo iš anksto ne vėliau kaip iki 2002 m. gruodžio 31 d. arba ne vėliau kaip po dvejų metų nuo pakeistų šios direktyvos priedų redakcijos taikymo paskutinės datos informuoti Komisiją apie šių valstybių narių leidžiančias nukrypti nuostatas.
            
         
               (2)
            
            
               2005 m. kovo 4 d. Komisijos sprendime 2005/263/EB, leidžiančiame valstybėms narėms pagal Direktyvą 94/55/EB priimti tam tikras leidžiančias nukrypti nuostatas dėl pavojingų krovinių vežimo keliais (2), Komisija leido valstybėms narėms priimti to sprendimo I ir II prieduose išvardytas leidžiančias nukrypti nuostatas.
            
         
               (3)
            
            
               Komisijos direktyvoje 2006/89/EB buvo šeštą kartą derinti Direktyvos 94/55/EB A ir B priedai. Pagal tą direktyvą būtinus nacionalinius įstatymus valstybės narės turi priimti ne vėliau kaip iki 2007 m. liepos 1 d., nes paskutinė Direktyvos 94/55/EB 6 straipsnio 9 dalyje nurodyta taikymo diena yra 2007 m. birželio 30 d.
            
         
               (4)
            
            
               Danija, Suomija, Airija, Portugalija ir Jungtinė Karalystė iki 2006 m. gruodžio 31 d. pranešė Komisijai norinčios priimti naujas leidžiančias nukrypti nuostatas ir iš dalies keisti dabartines Sprendimo 2005/263/EB I ir II prieduose pateiktas leidžiančias nukrypti nuostatas. Komisija įvertino, ar šie pranešimai atitinka Direktyvos 94/55/EB 6 straipsnio 9 dalyje nustatytas sąlygas, ir juos patvirtino. Todėl šioms valstybėms narėms turėtų būti leista priimti minėtas leidžiančias nukrypti nuostatas.
            
         
               (5)
            
            
               Todėl Sprendimo 2005/263/EB priedus būtina iš dalies keisti.
            
         
               (6)
            
            
               Šiame sprendime numatytos priemonės atitinka Direktyvos 94/55/EB 9 straipsniu įkurto Pavojingų krovinių vežimo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/263/EB iš dalies keičiamas taip:
   
               1)
            
            
               I priedas keičiamas taip, kaip nurodyta šio sprendimo I priede.
            
         
               2)
            
            
               II priedas keičiamas taip, kaip nurodyta šio sprendimo II priede.
            
         2 straipsnis
   Šis sprendimas skirtas Danijos Karalystei, Airijos Respublikai, Portugalijos Respublikai, Suomijos Respublikai ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje, 2007 m. birželio 26 d.
      
         
            Komisijos vardu
         
         Jacques BARROT
         
         
            Pirmininko pavaduotojas
         
      
   
   
      (1)  OL L 319, 1994 12 12, p. 7. Direktyva su paskutiniais pakeitimais, padarytais Komisijos direktyva 2006/89/EB (OL L 305, 2006 11 4, p. 4).
   
      (2)  OL L 85, 2005 4 2, p. 58. Sprendimas su pakeitimais, padarytais Sprendimu 2005/903/EB (OL L 328, 2005 12 15, p. 62).
   
      I PRIEDAS
      Valstybėms narėms dėl mažų tam tikrų pavojingų krovinių kiekių leidžiančios nukrypti nuostatos
      Sprendimo 2005/263/EB I priede pateiktos nuostatos turi būti skaitomos taip:
      DANIJA
      RO-SQ 2.1 (iš dalies pakeista)
      Objektas: vežimas kelių transportu laidoti iš namų ūkių ir tam tikrų įmonių surinktas pakuotes bei gaminius, kuriuose yra pavojingų produktų atliekų arba likučių.
      Nuoroda į direktyvos priedą: 2, 3, 4.1, 5.2, 5.4 ir 8.2 dalys.
      Direktyvos priedo turinys: klasifikavimo principai, specialios nuostatos, pakavimo nuostatos, žymėjimo ir ženklinimo etiketėmis nuostatos, važtos dokumentas ir mokymas.
      Nuoroda į nacionalinės teisės aktą: Bekendtgørelse nr. 437 af 6. juni 2005 om vejtransport af farligt gods, § 4 stk. 3.
      Nacionalinės teisės akto turinys: vidines pakuotes arba gaminius, kuriuose yra pavojingų produktų atliekų arba likučių, surinktus iš namų ūkių ir tam tikrų įmonių, galima pakuoti kartu į tam tikras išorines pakuotes. Medžiagos kiekis kiekvienoje vidinėje ir (arba) išorinėje pakuotėje neturi viršyti nustatytų masės arba tūrio apribojimų. Nuostatos, leidžiančios nukrypti nuo klasifikavimo, žymėjimo ir ženklinimo etiketėmis, dokumentavimo ir mokymo nuostatų.
      Pastabos: Neįmanoma tiksliai suklasifikuoti iš namų ūkių ir tam tikrų įmonių laidojimui surenkamų pavojingų produktų atliekų arba likučių ir taikyti visas ADR nuostatas. Atliekos paprastai yra pakuotėse, kurios buvo parduotos mažmeninėje prekyboje.
      AIRIJA
      RO SQ 7.4 (iš dalies pakeista)
      Objektas: leidimas nesilaikyti kai kurių ADR nuostatų dėl pasibaigusio galiojimo pirotechnikos gaminių, kurių klasifikacijos kodai yra ADR 1 klasės 1.3G, 1.4G bei 1.4S ir kurių sudėtyje yra medžiagų, kurių atitinkamų medžiagų identifikaciniai numeriai yra UN 0092, UN 0093, UN 0191, UN 0195, UN 0197, UN 0240, UN 0312, UN 0403, UN 0404 arba UN 0453, mažų kiekių (neviršijančių 1.1.3.6 nustatytų ribų) pakavimo, žymėjimo ir ženklinimo etiketėmis, vežant šiuos produktus į artimiausias kareivines sunaikinti.
      Nuoroda į direktyvos priedą: 1.1.3.6, 4.1, 5.2 ir 6.1.
      Direktyvos priedo turinys: pasenusių pirotechnikos gaminių sunaikinimas.
      Nacionalinės teisės akto turinys: ADR nuostatos dėl pasibaigusio galiojimo pirotechnikos gaminių, kurių UN numeriai yra UN 0092, UN 0093, UN 0403 arba UN 0404, pakavimo, žymėjimo ir ženklinimo etiketėmis, vežant šiuos produktus į artimiausias kareivines, netaikomos, jei laikomasi bendrųjų ADR pakavimo nuostatų, o važtos dokumente pateikiama papildoma informacija. Ši nuostata taikoma tiktai vietiniam minėtų pasibaigusio galiojimo pirotechnikos gaminių mažų kiekių vežimui į artimiausias kareivines saugiai sunaikinti.
      Nuoroda į nacionalinės teisės aktą: Regulation 82(10) of the Carriage of Dangerous Goods by Road Regulations 2004.
      Pastabos: Pasibaigusio galiojimo jūrinių signalinių raketų mažų kiekių vežimas, ypač iš jachtų savininkų ir laivų tiekėjų, į kareivines saugiai sunaikinti sukėlė tam tikrų sunkumų, ypač dėl pakavimo reikalavimų. Leidžianti nukrypti nuostata skirta mažų kiekių (neviršijančių 1.1.3.6 nustatytų ribų) vietiniam vežimui.
      JUNGTINĖ KARALYSTĖ
      RO-SQ 15.4 (iš dalies pakeista)
      Objektas: leidimas nesilaikyti reikalavimo turėti gaisro gesinimo įrangą (E4), taikomo mažai kenksmingą radioaktyvią medžiagą vežančioms transporto priemonėms.
      Nuoroda į direktyvos priedą: 8.1.4.
      Direktyvos priedo turinys: reikalavimas transporto priemonėms turėti gaisro gesinimo priemones.
      Nuoroda į nacionalinės teisės aktą: The Radioactive Material (Road Transport) Regulations 2002, Regulation 5(4)(d).
      Nacionalinės teisės akto turinys: panaikina reikalavimą turėti gesintuvus transporto priemonėse, kuriose vežamos tik pakuotės, kurioms taikoma išimtis (UN 2908, 2909, 2910 ir 2911).
      Reikalavimas apribojamas, jeigu vežamas tik nedidelis pakuočių kiekis.
      Pastaba: Gaisro gesinimo įranga yra praktiškai nereikalinga, jeigu vežama UN 2908, 2909, 2910 ir 2911, kuriems dažnai naudojamos mažos transporto priemonės.
      RO-SQ 15.11 (iš dalies pakeista)
      Objektas: alternatyva oranžinės spalvos plokštelei, jeigu mažomis transporto priemonėmis vežamos nedidelės radioaktyviųjų medžiagų siuntos.
      Nuoroda į direktyvos priedą: 5.3.2.
      Direktyvos priedo turinys: reikalavimas, nustatantis, kad mažos transporto priemonės, kuriomis vežamos radioaktyviosios medžiagos, būtų su oranžinės spalvos plokštelėmis.
      Nuoroda į nacionalinės teisės aktą: The Radioactive Material (Road Transport) Regulations 2002, Regulation 5(4)(d).
      Nacionalinės teisės akto turinys: leidžia taikyti visas leidžiančias nukrypti nuostatas, patvirtintas šia procedūra. Prašoma leidžianti nukrypti nuostata yra ši:
      Transporto priemonės turi būti:
   
   
      II PRIEDAS
      Valstybėms narėms dėl vietinio vežimo jų teritorijoje leidžiančios nukrypti nuostatos
      Sprendimo 2005/263/EB II priedas papildomas šiomis leidžiančiomis nukrypti nuostatomis:
      Danija
      RO-LT 2.2
      Objektas: RO-LT 14.6 priėmimas.
      Nuoroda į nacionalinės teisės aktą: Bekendtgørelse nr. 437 af 6. juni 2005 om vejtransport af farligt gods, iš dalies pakeista
      RO-LT 2.3
      Objektas: RO-LT 15.1 priėmimas.
      Nuoroda į nacionalinės teisės aktą: Bekendtgørelse nr. 437 af 6. juni 2005 om vejtransport af farligt gods, iš dalies pakeista.
      Portugalija
      RO-LT 12.1
      Objektas: UN 1965 važtos dokumentai.
      Nuoroda į direktyvos priedą: 5.4.1.
      Direktyvos priedo turinys: reikalavimai dėl važtos dokumentų.
      Nuoroda į nacionalinės teisės aktą: Despacho DGTT 7560/2004, de 16 April 2004, ao abrigo do n.o 1 do artigo 5.o do Decreto-Lei n.o 267-A/2003, de 27 de Outubro.
      Nacionalinės teisės akto turinys: tikslus krovinio pavadinimas, kurį būtina nurodyti RPE (Regulamento Nacional de Transporte de Mercadorias Perigosas por Estrada) 5.4.1 skirsnyje numatytame važtos dokumente, skirtame komercinėms butano ir propano dujoms „bendru pavadinimu“„UN Nr. 1965 angliavandenilio dujų mišinys, suskystintas, n.o.s.“, vežamoms balionuose, gali būti pakeistas kitais prekiniais pavadinimais, pvz.:
      „UN 1965 butanas“ – A, A01, A02 ir A0 mišiniai, apibūdinti RPE 2.2.2.3 poskirsnyje, vežami balionuose;
      „UN 1965 propanas“ – C mišinys, apibūdintas RPE 2.2.2.3 poskirsnyje, vežamas balionuose.
      Pastaba: Pripažįstama, kad ekonominės veiklos subjektams reikėtų palengvinti pavojingų krovinių važtos dokumentų pildymą, tačiau tai neturi atsiliepti šių operacijų saugai.
      RO-LT 12.2
      Objektas: Tuščių, neišvalytų cisternų ir konteinerių važtos dokumentai.
      Nuoroda į direktyvos priedą: 5.4.1.
      Direktyvos priedo turinys: reikalavimai dėl važtos dokumentų.
      Nuoroda į nacionalinės teisės aktą: Despacho DGTT 15162/2004, de 28 de Julho de 2004, ao abrigo do n.o 1 do artigo 5.o do Decreto-Lei n.o 267-A/2003, de 27 de Outubro.
      Nacionalinės teisės akto turinys: pavojingus produktus gabenusias tuščias cisternas ir konteinerius vežant atgal RPE 5.4.1 skirsnyje nurodytas važtos dokumentas gali būti keičiamas važtos dokumentu, išduotu paskutinį kartą pristatant produktus.
      Pastaba: Įsipareigojimas vežant atgal pavojingus produktus gabenusias tuščias cisternas ir konteinerius turėti RPE nurodytą važtos dokumentą kartais kelia praktinių sunkumų, kuriuos galima sumažinti iki minimumo, nepažeidžiant saugumo.
      Suomija
      RO-LT 13.4
      Objektas: RO-LT 14.10 priėmimas.
      Nuoroda į nacionalinės teisės aktą: bus nurodyta būsimuose teisės aktuose.
      Jungtinė Karalystė
      RO-LT 15.3
      Objektas: RO-LT 14.12 priėmimas.
      Nuoroda į nacionalinės teisės aktą: The Carriage of Dangerous Goods and Use of Transportable Pressure Equipment Regulations 2007 Part 1.
      RO-LT 15.4
      Objektas: Šalinti arba perdirbti skirtų naudotų baterijų surinkimas.
      Nuoroda į direktyvos priedą: A ir B priedai.
      Direktyvos priedo turinys: Speciali nuostata 636.
      Nuoroda į nacionalinės teisės aktą: The Carriage of Dangerous Goods and Use of Transportable Pressure Equipment 2007 part 1.
      Nacionalinės teisės akto turinys: 3.3 skyriaus specialiai nuostatai 636 leidžia taikyti šias alternatyvias sąlygas:
      Naudotiems ličio elementams ir baterijoms (UN 3090 ir UN 3091), surinktiems ir atiduotiems vežti šalinimui tarp surinkimo punkto ir artimiausios perdirbimo įmonės (įrenginio) kartu su kitais ne ličio elementais ir baterijomis (UN 2800 ir UN 3028), kitos ADR nuostatos netaikomos, jei jie atitinka šias sąlygas:
      yra supakuoti IH2 statinėse arba 4H2 dėžėse, atitinkančiose II grupės kietųjų medžiagų pakuočių reikalavimus,
      ne daugiau kaip 5 % kiekvienos pakuotės sudaro ličio ir ličio jonų baterijos,
      kiekvienos pakuotės didžiausia bruto masė neviršija 25 kg,
      bendras pakuočių svoris vienoje transporto priemonėje neviršija 333 kg,
      negali būti vežami kiti pavojingi kroviniai.
      Pastabos: Surinkimo iš vartotojų punktai dažniausiai būna mažmeninės prekybos vietose, ir nėra naudinga didelį žmonių skaičių mokyti, kaip pagal ADR rūšiuoti ir pakuoti naudotas baterijas. JK sistema dirbs pagal JK atliekų ir išteklių veiksmų programos rekomendacijas ir apims aprūpinimą ADR reikalavimus atitinkančiomis pakuotėmis bei atitinkamomis instrukcijomis.